Armagnac'i nimetus pärineb maavalduselt, mis kuulus Rooma aegadel isikule, keda tunti kui Arminius. Viited esimestele destilleerimistele pärinevad 15. sajandi algusest, aastast 1411, mis teeb Armagnac'ist ühe vanima eau-de-vie kogu Prantsusmaal. Teada on, et esimest korda müüdi armagnac'i Saint-Sever'i linnaväljakul 1414. aastal. Erinevalt Cognac'ist, kus veini  destilleritakse kaks korda (sealt ka väljend « double chauffe »), valmistatakse armagnac'i katkematul destilleerimise meetodil, kus vein pannakse destilleerimisahju ja see väljub sealt protsessi vahepeal katkestamata. Kirjeldatud meetod võimaldab saada põhjalikuma ja laiema maitseteskaalaga destillaadi. Oma suursugususe saavutab noor destillaat pikka aega kohalikes « mustast tammest » vaatides laagerdudes. Kohe pärast destilleerimist suunatakse noor destillaat esialgu uutesse tammevaatidesse ja pärast mõne  aasta pikkust perioodi suunatakse see vanadesse tammevaatidesse, mis annavad joogile pehmust, ümarust ja tasakaalu. Armagnac'is eristatakse seadusega kolme ametlikku piirkonda, millele on antud AOC õigused. Esimene neist on Bas-Armagnac, mille pealinn on Eauze'i linn ning seda loetakse kõige paremaks kasvualaks kogu Armagnac'is. Siinne pinnas on liivane, andes eau-de-vie'd, mis on puuviljaline, kerge, delikaatne ja kõrgelt hinnatud (Gelas armagnac'id on pärit just antud piirkonnast). Teiseks piirkonnaks on  Tenareze, mille pealinnaks Condom'i linn. Pinnas on siin savine ja kriidine, Tenareze'i eau-de-vie on rikkalikum ja intensiivsem kui teistes piirkondades, vajades pehmenemiseks ja küpsemiseks pikka laagerdumisperioodi. Kolmas piirkond on Haut-Armagnac, kus pinnas on ebaühtlasem, piirkond katab väga suure ala ja tänapäeval toodetakse suhteliselt vähe armagnac'i. Armagnac'i valmistamiseks kasutatakse 4 eri viinamarjasorti : Folle Blanche, Ugni Blanc, Baco ja Colombard. Folle Blanche on vanim marjasort  Armagnac'i ja Cognac'i valmistamiseks, väga madala saagikusega ja vajab väga palju hoolt, esineb palju hallitust ja kokku moodustab umbes 4% kogu tootmisest. Baco 22A on ainus hübriidsort, mida on seadusega lubatud kasutada, ideaalselt sobib liivane pinnas ja pikk laagerdusperiood. Moodustab kogu tootmisest umbes 20% ja Gelas'd tuntakse kõikjal kui Baco spetsialisti. Ugni Blanc'i tuntakse Itaalias ka Trebbiano nime all, väga kõrge saagikusega ja vastupidav hallituse ning taimekaitsevahendite suhtes, pärast  laagerdumist tammes annab väga delikaatse struktuuriga destillaati, moodustab kogu tootmisest 75%. Viimane neist on Colombard, mida laialdaselt kasutatakse kohalike kvaliteetveinide valmistamiseks, küllaltki haruldane ja moodustab umbes 1% kogu tootmisest. Gelas & Fils on pikkade traditsioonidega pereäri, mis asutati 1865. aastal Baptiste Gelas poolt, tänane omanik on tema poeg Pierre Gelas ja ettevõtte juhtimisega tegelevad tema pojad Bertrand ja Philippe. Gelas kuulub vaieldamatult piirkonna parimate  tootjate esikümnesse, mis kuuluvad vaid ühele perekonnale ja ainuke, kes hoolikalt valib kuhu oma tooteid müüa. Toodang realiseeritakse põhiliselt maailma parimates restoranides ja hotellides. Viinamarjaaedu on majal 50 hektarit, kus kasvatatakse põhiliselt Ugni Blanc'i, lisaks ka veel Folle Blanche ja Baco viinamarja. See on umbes 15 - 20% ettevõtte kogu vajadusest. Ülejäänud viinamarjad ostetakse piirkonna parimatelt kasvatajatelt. Viinamarjad koristatakse masinaga, kuid saagikus hoitakse meelega äärmiselt  madalal. Vein destilleeritakse kahe antiikse destillatsiooniahjuga, üks neist on teisaldatav 10 hektoliitrine ja teine on paikne 20 hektoliitrine. Destilleeritakse vein otse settelt nii kiiresti kui võimalik pärast käärimisprotsessi lõppemist järgides vanu meetodeid, vaid 52% alkoholisisalduseni. Seejärel laagerdatakse brändit kohalikes tammevaatides kuni villimiseni. Gelas V.S.O.P. Armagnac on segu erinevatest brändidest, mille keskmine vanus on 10 aastat, 100% Bas-Armagnac. Brändid on destilleritud veinist,  mis on valmistatud viinamarjasortidest Baco ja Ugni Blanc. Värvuselt sügav merevaigu värvi koos vasksete varjunditega. Aroom on elegantne, tulvil kohvi - ja kondiitriaroome. Maitselt otsekohene, hea balansseeritusega, tunda hõrku tammerösti nooti. Lõppmaitse on harmooniline, kerge kirsside ja ploomide maitsega. Ideaalne serveerida nautimiseks õhtusöögi lõpetuseks või sigariga, näiteks Santa Domingo Don Diego Coronas.    Tähelepanu! Tegemist on alkoholiga. Alkohol võib kahjustada teie tervist.